
	1.
	Likumprojekts
Grozījumi Jūrlietu pārvaldes un jūras drošības likumā 
	Iebildums (Tieslietu ministrija - 22.02.2022.)
Likumprojekta "Grozījumi Jūrlietu pārvaldes un jūras drošības likumā" (turpmāk - projekts) 3. pantā paredzēts Jūrlietu un jūras drošības likumā (turpmāk – likums) 44. panta pirmajā un 1.1 daļā aizstāt vārdus "Latvijas ūdeņos ārpus ostas akvatorijas" ar vārdiem "Latvijas ūdeņos (jūrā un ostā)". No projekta sākotnējās ietekmes novērtējuma ziņojuma (anotācijas) ir redzams, ka minēto grozījumu mērķis ir nodrošināt Jūras spēku tiesības kontrolēt, pārbaudīt un aizturēt kuģus ne tikai teritoriālajā jūrā, bet arī Latvijas ostās.

Vēršam uzmanību, ka termina "Latvijas ūdeņi" izpratne visā likumā nav vienota. Projektā 3. pantā paredzēts, ka ar terminu "Latvijas ūdeņi" saprot jūru un ostu. Savukārt, piemēram, likuma 2. pantā termins "Latvijas ūdeņi" ir skaidrots kā Latvijas jurisdikcijā esošie ūdeņi, bet 6. panta pirmās daļas 15.1 punktā terminu "Latvijas ūdeņi" skaidro kā jūru un ostas. Tieslietu ministrijas ieskatā, ja likuma 2. pantā tiek atrunāts saīsinājums terminam "Latvijas ūdeņi", skaidrojot tā nozīmi, tad šādā nozīmē tas būtu jālieto turpmākajā likuma tekstā. Pretējā gadījumā nav saprotama šāda termina un saīsinājuma ieviešanas lietderība likuma 2. pantā. Nedrīkstētu būt situācija, ka termins "Latvijas ūdeņi" paliek atvērts un pie tā var ierakstīt jebko. Terminoloģijai visā likumā ir jābūt vienotai. Līdz ar to, jāsaprot vai ostas ietilpst terminā "Latvijas ūdeņi", vai ir izdalāmas atsevišķi.

Lūdzam izvērtēt minēto jautājumu un sniegt attiecīgu skaidrojumu projekta anotācijā. Vienlaikus lūdzam izvērtēt iespēju likumā precizēt terminu "Latvijas ūdeņi".


 
Piedāvātā redakcija
-
	Ņemts vērā.
Panākta vienošanās starpinstitūciju saskaņošanas sanāksmē 2022. gada 25. maijā.
Likuma 2. pantā minētie Latvijas jurisdikcijā esošie ūdeņi (Latvijas ūdeņi) atbilstoši starptautiskajiem normatīvajiem aktiem ir Latvijas ekskluzīvā ekonomiskā zona, teritoriālā jūra un iekšējie ūdeņi.
Likumprojekts paredz Jūras spēkiem tiesības veikt kuģu kontroli, pārbaudi un aizturēšanu Latvijas ekskluzīvajā ekonomiskajā zonā, teritoriālajā jūrā un iekšējos ūdeņos (izņemot upes un ezerus) atbilstoši Nacionālo bruņoto spēku likuma 6.1 panta pirmās daļas 9. punktam. Lai precīzi noteiktu Jūras spēku kompetenci, likumprojektā ar iekavām paredzēts precizēt ūdeņus, kuros Jūras spēkiem būs tiesības veikt kuģu kontroli, pārbaudi un aizturēšanu, proti, Latvijas ūdeņos (jūrā un ostā). 
	Likumprojekts
Grozījumi Jūrlietu pārvaldes un jūras drošības likumā



	2.
	Likumprojekts
Grozījumi Jūrlietu pārvaldes un jūras drošības likumā 
	Priekšlikums (Satiksmes ministrija - 22.02.2022.)
Lūdzam papildināt likumprojektu ar 2.pantu šādā redakcijā:

“2. pantā:

papildināt trešo daļu pēc vārdiem “šā likuma” ar vārdiem un skaitli “7. panta otro daļu,”;

izteikt ceturto daļu šādā redakcijā:

“(4) Kuģošanas līdzekļiem, kuri saskaņā ar Latvijas Republikas normatīvajiem aktiem nav jāreģistrē vai kuru reģistrācija ir brīvprātīga, piemēro šā likuma 7.panta otro daļu, 48.1 pantu un IX nodaļu. Peldošajām konstrukcijām, kuru reģistrācija Kuģu reģistrā ir brīvprātīga, piemēro šā likuma 48.1 pantu un IX nodaļu.””

Satiksmes ministrijas ieskatā ir nepieciešams papildināt JPJDL 2.panta trešajā daļā noteikto par JPJDL piemērošanu valsts akciju sabiedrības “Ceļu satiksmes drošības direkcija” (turpmāk - CSDD) reģistrā reģistrētajiem kuģošanas līdzekļiem ar atsauci uz JPJDL 7.panta otro daļu. Pamatojoties uz JPJDL 7.panta otro daļu, ir izdoti Ministru kabineta 2010.gada 21.decembra noteikumi Nr.1171 „Noteikumi par Latvijas ūdeņu izmantošanas kārtību un kuģošanas režīmu tajos” (turpmāk – MK 1171). Ņemot vērā grozījumus vairākos normatīvajos aktos, Latvijas jūras ūdeņos būtiski palielināsies CSDD reģistrēto kuģošanas līdzekļu klātbūtne, uz kuriem arī ir jāattiecina MK 1171 tiesību normas. Proti, ar likumu “Grozījumi Jūras kodeksā” (pieņemts 2020.gada 28.maijā, spēkā no 2020.gada 23.jūnija) tika veikti grozījumi Jūras kodeksā, paredzot to, ka līdz tam vairākas Latvijas Kuģu reģistrā reģistrējamu kuģošanas līdzekļu kategorijas turpmāk tiek reģistrētas CSDD. Ir sagatavoti grozījumi Ministru kabineta 2012.gada 4.septembra noteikumos Nr.619 „Noteikumi par atpūtas kuģu vadītāju apmācību, sertificēšanu un reģistrāciju” (turpmāk – MK 619) (21-TA-1778), kas paredz paplašināt CSDD sertificēto atpūtas kuģu vadītāju braukšanas rajonu līdz Latvijas Republikas teritoriālās jūras ārējai robežai. Pašreiz atbilstoši MK 619 CSDD sertificē atpūtas kuģu vadītājus, ja atpūtas kuģa garums nepārsniedz 12 metrus, kuģošanai Latvijas Republikas iekšējos ūdeņos un 3000 metru platā joslā no krasta līnijas uz jūras pusi Rīgas jūras līča un Baltijas jūras Latvijas Republikas piekrastes daļā. Ņemot vērā grozījumus MK 619, ir sagatavoti arī grozījumi MK 1171, lai noteiktu prasības attiecībā uz aprīkojuma un glābšanas līdzekļu esamību uz CSDD reģistrējamiem kuģošanas līdzekļiem, ja ar kuģošanas līdzekli izbrauc Rīgas jūras līča un Baltijas jūras piekrastes ūdeņos. Līdz ar to ir nepieciešams piemērot noteikumu MK 1171 prasības CSDD reģistrētajiem kuģošanas līdzekļiem un atbilstoši precizēt JPJDL 2.panta trešo daļu.

Ar  atsauci uz JPJDL 7.panta otro daļu ir nepieciešams papildināt arī JPJDL 2.panta ceturtajā daļā noteikto par JPJDL piemērošanu kuģošanas līdzekļiem, kas saskaņā ar Latvijas normatīvajiem aktiem nav jāreģistrē vai kuru reģistrācija ir brīvprātīga. Grozījumi MK 1171 paredz prasības aprīkojumam un glābšanas līdzekļiem kuģošanai Rīgas jūras līča un Baltijas jūras ūdeņos arī airu laivām, kuru reģistrācija CSDD ir brīvprātīga.

Ņemot vērā minēto, lūdzam attiecīgi papildināt likumprojekta anotāciju.
Piedāvātā redakcija
-
	Ņemts vērā.
Likumprojekts papildināts ar 2. pantu piedāvātajā redakcijā. Atbilstoši precizēta likumprojekta anotācija, papildinot ar informāciju par šāda grozījuma nepieciešamību. 
	2. 2. pantā:

papildināt trešo daļu pēc vārdiem “šā likuma” ar vārdiem un skaitli “7. panta otro daļu,”;

izteikt ceturto daļu šādā redakcijā:

“(4) Kuģošanas līdzekļiem, kuri saskaņā ar Latvijas Republikas normatīvajiem aktiem nav jāreģistrē vai kuru reģistrācija ir brīvprātīga, piemēro šā likuma 7.panta otro daļu, 48.1 pantu un IX nodaļu. Peldošajām konstrukcijām, kuru reģistrācija Kuģu reģistrā ir brīvprātīga, piemēro šā likuma 48.1 pantu un IX nodaļu.””


	3.
	Anotācija (ex-ante)
Likumprojekta “Grozījumi Jūrlietu pārvaldes un jūras drošības likumā” sākotnējās ietekmes novērtējuma ziņojums (anotācija) 
	Priekšlikums (Satiksmes ministrija - 22.02.2022.)
Likumprojekta anotācijas I sadaļas 1. punktā ietvertie vārdi "ne tikai teritoriālajā jūrā, bet arī" rada kļūdainu iespaidu, ka šobrīd kuģu kontroli, pārbaudes un aizturēšanu Jūras spēki ir tiesīgi veikt tikai teritoriālajā jūrā. No JPJDL 44. panta izriet, ka šobrīd Jūras spēki ir tiesīgi veikt kuģu kontroli, pārbaudes un aizturēšanu Latvijas jurisdikcijā esošajos jūras ūdeņos ārpus ostas akvatorijas, tātad ne tikai teritoriālajā jūrā, bet arī iekšējos jūras ūdeņos un ekskluzīvajā ekonomiskajā zonā.

Lūdzam atbilstoši precizēt likumprojekta anotācijas I sadaļas 1. punktu, piemēram, izslēdzot vārdus "ne tikai teritoriālajā jūrā, bet arī".
Piedāvātā redakcija
-
	Nav ņemts vērā.
Priekšlikums pārrunāts starpinstitūciju saskaņošanas sanāksmē 2022. gada 25. maijā
Ministru kabineta 2016. gada 14. jūnija noteikumu Nr. 363 „Kuģu kontroles, pārbaudes un aizturēšanas kārtība Latvijas ūdeņos” (turpmāk – Noteikumi Nr. 363) 2. punkts noteic, ka „Noteikumi attiecas uz kārtību, kādā notiek kuģu kontrole, pārbaude un aizturēšana Latvijas teritoriālajā jūrā. Kuģu kontrole, pārbaude un aizturēšana Latvijas ekskluzīvajā ekonomiskajā zonā notiek saskaņā ar Apvienoto Nāciju Organizācijas 1982. gada Jūras tiesību konvenciju”. Pēc grozījumu izdarīšanas Jūrlietu pārvaldes un jūras drošības likumā, tiks precizēti arī Noteikumi Nr. 363, kuros precīzi noteiks Jūras spēku kompetenci, proti, kur un kādos gadījumos Jūras spēki varēs veikt kuģu kontroli, pārbaudi un aizturēšanu.

	Anotācija

	4.
	Likumprojekts
Grozījumi Jūrlietu pārvaldes un jūras drošības likumā

	Iebildums (Valsts Robežsardze – 23.02.2022)
Likumprojekta 3. panta piedāvātā redakcija būtiski maina plānoto darbību veikšanas vietu. Anotācijā nav iekļauta atruna šādai nepieciešamībai, kā arī nav iekļauts deleģējums, kas šādu tiesību piešķir.
Likumprojekta 3. panta otrās daļas redakcija sašaurina Latvijas ūdeņu definīciju. Sanāksmes laikā tika runāts, ka to nevajadzētu darīt.
Nepieciešams konkrēti saprast - kur un ko tieši Krasta apsardze dara, ņemot vērā, ka ir miera stāvoklis un darbību funkcijas miera un kara stāvoklī Krasta apsardzei ir atšķirīgas. 
Piedāvātā redakcija
-

	Panākta vienošanās starpinstitūciju saskaņošanas sanāksmē 2022. gada 25. maijā. 
2022. gada 5. janvārī starpministriju saskaņošanas sanāksmē paustie iebildumi tika ņemti vērā, kur iesaistītās personas nonāca pie vienošanās, ka likumā neatrunā kritērijus, bet dod deleģējumu Ministru kabinetam noteikt kārtību, kur, kad un kādos apstākļos Jūras spēki būs tiesīgi veikt kuģu pārbaudes Latvijas ostās.
Grozījumi Jūrlietu pārvaldes un jūras drošības likumā ir nepieciešami, lai nodrošinātu NBS uzdevumu izpildi ostu akvatorijās. Proti, nodrošinātu sabiedroto spēku kuģu eskortēšanu un apsardzi no ūdens puses, nodrošinātu militāro objektu aizsardzību no ūdens puses, kā arī pēc valsts drošības iestāžu pieprasījuma veiktu kuģu pārbaudes ostās.

	Likumprojekts

	5.
	Anotācija (ex-ante)
Likumprojekta “Grozījumi Jūrlietu pārvaldes un jūras drošības likumā” sākotnējās ietekmes novērtējuma ziņojums (anotācija)

	Iebildums (Valsts Robežsardze – 23.02.2022)
Anotācijā nav iekļauta informācija par to, kādēļ nepieciešams iekļaut ostu teritorijas kā papildu kontrolējamas. Nav norādīts deleģējums, kas piešķirtu šādas tiesības veikt ostās papildu darbības. Ir priekšlaikus iekļauta informācija par Ministru kabineta noteikumos iekļaujamiem gadījumiem, kas nav šo grozījumu saturs un tvērums. 
Piedāvātā redakcija
Izslēgt Ministru kabineta noteikumu saturu no anotācijas teksta, jo grozījumi izstrādāti likumprojektam. 
Iekļaut saturā deleģējumu, kas piešķir tiesības veikt darbības ostās.
	Panākta vienošanās starpinstitūciju saskaņošanas sanāksmē 2022. gada 25. maijā.

